פרוטוקול מליאת המועצה מס' 11/2016

בישיבת מליאת המועצה אשר התקיימה ביום חמישי כו' באלול תשע"ו 29/9/16

בשעה 20:00 בלשכת ראש המועצה,

השתתפו: מר ישראל אמרוסי- ראש המועצה, מר משה עוקבי-סגן ומ"מ ראש המועצה,

מר יוסי ג'ינו- סגן ראש המועצה, מר שלמה אוביצקי- סגן ראש המועצה,

מר נתנאל אלפסי-חבר המועצה,מר חנניה דהן-חבר המועצה.

לא השתתפו: מר יאיר חורי- חבר המועצה בשל שהותו בחו"ל.

נוכחים: מר יחיאל עובדיה- מזכיר/גזבר, עו"ד אייל פרח- יועמ"ש המועצה,

מר גלעד דיאמנט, הגב' מזל עטיה- קלדנית.

על סדר היום:

1.אישור פרוטוקול מליאת המועצה מס' 10/2016 מיום 24/8/16

2. אישור הסכם התקשרות חדש עם המתכנן מתי אבשלומוב לתכנון מקטע החוף,

(וזאת בהמשך להחלטת המועצה מיום 24/8/16 פרוטוקול מס' 10/2016) .

3. אישור העסקת מבקרת פנים וממונה על תלונות הציבור- בהיקף של 50% משרה

בהסכם בכירים, עפ"י חוזר מנכ"ל משרד הפנים מס' 1/2011 .

**הקדמה:טקס הרמת כוסית לקראת ראש השנה הבעל"ט:**

**ראש המועצה**- פתח בפרקי תהילים, ובירך את כל חברי המליאה והנוכחים בברכת שנה טובה,

שתכלה שנה וקללותיה ותחל שנה וברכותיה, מאחל שנה של עשייה פורייה, אחווה ורעות.

**הרב ממליה**- שיגר טלפונית את ברכתו ובירך את כל הנוכחים לשנה טובה ומבורכת.

**הרב גרוזמן**- הטעים בדברי החג ובירך את כל הנוכחים בברכת שנה טובה, רעות ואחווה.

**חברי המליאה-** הצטרפו לברכות ואיחלו שתהא עלינו שנה טובה ומבורכת.

**החלטות:**

1.אישור פרוטוקול מליאת המועצה מס' 10/2016 מיום 24/8/16.

הוחלט לאשר ברוב קולות:

**בעד הצביעו**: ישראל אמרוסי, משה עוקבי, יוסי גינו, שלומי אוביצקי.

**נגד הצביעו**: חנניה דהן,נתנאל אלפסי.

**חנניה**: "אני בסעיף של האגודה החקלאית אמרתי, שראש המועצה דואג כ"כ לחקלאים

במגדל, שהוא מתכנן על המטעים שלהם מגרשי גולף".

2. אישור הסכם התקשרות חדש עם המתכנן מתי אבשלומוב לתכנון מקטע החוף,

(וזאת בהמשך להחלטת המועצה מיום 24/8/16 פרוטוקול מס' 10/2016).

ראש המועצה ביקש מגזבר המועצה להתייחס לסעיף 2.

גזבר המועצה: בהמשך להחלטת המועצה מיום 24/8/16, פרוטוקול מספר 10/2016 שבו אושר

הסכום לתשלום למתכנן. בעקבות החלטה זו, נעשה הסכם ע"י היועץ המשפטי של המועצה מר איל

פרח והוא מוצג בפניכם כאשר הוא חתום על ידי המתכנן האדריכל מתי אבשלומוב, וחתום על ידי היועץ

המשפטי של המועצה על כל נספחיו ומובא לאישורכם.

**אושר פה אחד.**

**נתנאל אלפסי**– "אני אמרתי שאני תומך בהסכם אולם לצערי הרב, ההסכם יכל להיחתם לפני שנה

וחצי בדיון שהיה במועצה עם האדריכל והמועצה לא הייתה מפספסת שנה וחצי של התקדמות ופיתוח

כך היינו במצב יותר מתקדם של יותר תוכניות ויותר בנייה, אבל מכיוון שהראייה של ראש המועצה

היא קצרת תווך, העניינים התעכבו וסתם התבזבזו להן שנה וחצי".

המשך...

המשך פרוטוקול מליאת המועצה מס' 11/2016

**ישראל אמרוסי** - נתנאל אלפסי מתעלם מהמציאות, והוא מיתמם במיוחד שהוא יודע שלא ניתן

להעביר את ההחלטה הזאת באותה תקופה ולכן, דבריו היום הינם דברי הבל ורעות רוח.

3. אישור העסקת מבקרת פנים וממונה על תלונות הציבור- בהיקף של 50% משרה

בהסכם בכירים, עפ"י חוזר מנכ"ל משרד הפנים מס' 1/2011 .

סעיף זה נדחה ויובא לישיבה הבאה.

הישיבה ננעלה בשעה 20:45

------------------------------------------- ---------------------------------

יחיאל עובדיה- מזכיר/גזבר ישראל אמרוסי– ראש המועצה